Folketing
2013-04-30

Det kommer vi vist så ikke så meget længere med. Men jeg vil bare spørge hr. Rasmus Helveg Petersen, om han så ikke alligevel synes, at der er noget underligt i, at vi går i gang med at fremme en energiform, hvor vi ved, at det at få denne gas op af jorden faktisk i sig selv kræver rigtig meget energi. Altså, det er en meget lidt energieffektiv udvinding, der sker her. Derfor kan det godt være økonomisk rentabelt. Men ud fra en energieffektivitetsmæssig synsvinkel er det altså en rigtig dårlig idé. Jeg ved godt, der kan findes andre eksempler andre steder på jordkloden på, at man laver ting, der er endnu værre, så det er slet ikke det, jeg er uenig i. Men er det ikke forkert at åbne op for, at man sikrer udvinding af fossile brændsler på en måde, som på mange måder energimæssigt er meget lidt effektiv?